দেশে মোটর পার্টসের অন্যতম বড় মোকাম যশোর। এখানকার কয়েকশ আমদানিকারক বেনাপোল বন্দর দিয়ে মোটরসাইকেল ও থ্রি-হুইলারের পার্টস এবং বাস-ট্রাকের রিকন্ডিশনড ইঞ্জিন ও পার্টস আমদানি করেন। সারা দেশে মোটরসাইকেল পার্টসের মোট চাহিদার পুরোটাই যশোর থেকে সরবরাহ করা হয়। রিকন্ডিশনড মোটর পার্টসের ক্ষেত্রে চট্টগ্রামের পর যশোরের মোকামই সবচেয়ে বড়। তাই এখানকার ব্যবসায়ীদের বিআইএন লক হওয়া ও আমদানি বন্ধ থাকার প্রভাব পড়ছে সারা দেশের মোটর পার্টসের বাজারের ওপর।